CELEX: 32020D1490
Language: bg
Date: 2020-10-12 00:00:00
Title: Решение (ЕС) 2020/1490 на Съвета от 12 октомври 2020 година относно позицията, която трябва да се заеме от името на Европейския съюз в рамките на Комитета по СИП, създаден съгласно Временното споразумение за икономическо партньорство между Кот д’Ивоар, от една страна, и Европейската общност и нейните държави членки, от друга страна, във връзка с приемането на процедури по уреждане на спорове и на кодекса за поведение на арбитрите

16.10.2020   
               
               
                  BG
               
               
                  Официален вестник на Европейския съюз
               
               
                  L 343/12
               
            
         РЕШЕНИЕ (ЕС) 2020/1490 НА СЪВЕТА
         от 12 октомври 2020 година
         относно позицията, която трябва да се заеме от името на Европейския съюз в рамките на Комитета по СИП, създаден съгласно Временното споразумение за икономическо партньорство между Кот д’Ивоар, от една страна, и Европейската общност и нейните държави членки, от друга страна, във връзка с приемането на процедури по уреждане на спорове и на кодекса за поведение на арбитрите
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Временното споразумение за икономическо партньорство между Кот д’Ивоар, от една страна, и Европейската общност и нейните държави членки, от друга страна (наричано по-долу „споразумението“) (1) бе подписано от името на Съюза съгласно Решение 2009/156/ЕО на Съвета (2). Споразумението се прилага временно от 3 септември 2016 г.
                  
               
                     (2)
                  
                  
                     Съгласно член 59, параграф 1 от споразумението Комитетът по СИП приема процедурния правилник, уреждащ процедурите по уреждане на спорове.
                  
               
                     (3)
                  
                  
                     На предстоящото си годишно заседание Комитетът по СИП следва да приеме решение за установяване на процедурите по уреждане на спорове и на кодекса за поведение на арбитрите, приложен към него.
                  
               
                     (4)
                  
                  
                     Целесъобразно е да се установи позицията, която трябва да се заеме от името на Съюза в рамките на Комитета по СИП във връзка с приемането на решението за установяване на процедурите по уреждане на спорове и на кодекса за поведение на арбитрите, тъй като въпросното решение ще бъде обвързващо за Съюза.
                  
               
                     (5)
                  
                  
                     Поради това е целесъобразно позицията на Съюза в рамките на Комитета по СИП да се основава на проекта на решение на Комитета по СИП,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Европейския съюз в рамките на Комитета по СИП, създаден съгласно Временното споразумение за икономическо партньорство между Кот д’Ивоар, от една страна, и Европейската общност и нейните държави членки, от друга страна, се основава на проекта на решение на Комитета по СИП за приемане на процедурите по уреждане на спорове и на кодекса за поведение на арбитрите (3).
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 12 октомври 2020 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 59, 3.3.2009 г., стр. 3.
         
            (2)  Решение 2009/156/ЕО на Съвета от 21 ноември 2008 г. за подписване и временно прилагане на Временно споразумение за икономическо партньорство между Кот д’Ивоар, от една страна, и Европейската общност и нейните държави членки, от друга страна (ОВ L 59, 3.3.2009 г., стр. 1).
         
            (3)  Вж. документ ST 10612/20, който е достъпен на следния адрес: http://register.consilium.europa.eu.